Eduard Lukk

Eduard Lukk (10. august 1919 Petrograd  – 31. detsember 1981 Tallinn) oli eesti ajakirjanik ja malefunktsionäär.

Lukk lõpetas 1938. aastal Tallinna poeglaste reaalgümnaasiumi. Spordiajakirjanikuna hakkas tegutsema pärast teist maailmasõda. Töötas Spordilehe esimese peatoimetajana (1958–1963). Vahepeal (1963-1974) oli ENSV Riikliku Televisiooni- ja Raadiokomitee salajase eritoimetuse toimetaja ja vanemtoimetaja. Viimati, aastast 1974 töötas Eesti NSV Riikliku Keskarhiivi (ENSV ORKA) direktorina. 

Ta sai 1958. aastal Ajakirjanike Liidu liikmeks. Oli aastatel 1956–1959 vabariikliku malesektsiooni esimees ja 1959–1962 Eesti NSV Maleföderatsiooni esimees. Osales spordiraamatute, sealhulgas  1965. aastal ilmunud koguteose  "Male Eestis" väljaandmisel. 

Tema onu Karl Lukk oli kergejõustiklane.

Kategooria:Eesti spordiajakirjanikud
Kategooria:Eesti NSV Ajakirjanike Liidu liikmed
Kategooria:Eesti malefunktsionäärid
Kategooria:Eesti arhivaarid
Kategooria:Tallinna Reaalkooli vilistlased
Kategooria:Metsakalmistule maetud
Kategooria:Sündinud 1919
Kategooria:Surnud 1981